
(Одобрение)
[bookmark: TextBodyBegin]Европейският парламент,
–	като взе предвид предложението за решение на Съвета (COM(2023)0383),
–	като взе предвид проекта на Споразумението за доброволно партньорство между Европейския съюз и Република Кот д’Ивоар относно прилагането на законодателството в областта на горите, управлението и търговията с дървен материал и изделия от дървен материал, внасяни в Европейския съюз (12902/2023), 
[bookmark: _GoBack]–	като взе предвид искането за одобрение, представено от Съвета в съответствие с член 207, параграф 3, първа алинея и член 207, параграф 4, първа алинея, както и член 218, параграф 6, втора алинея, буква а), точка v) и член 218, параграф 7 от Договора за функционирането на Европейския съюз (C9-0035/2024), 
–	като взе предвид своята незаконодателна резолюция от 10 април 2024 г. [footnoteRef:1] относно предложението за решение,  [1:  	Приети текстове от тази дата, P9_TA(2024)0209.] 

–	като взе предвид член 105, параграфи 1 и 4 и член 114, параграф 7 от своя Правилник за дейността,
–	като взе предвид становището на комисията по развитие,
–	като взе предвид препоръката на комисията по международна търговия (A9-0136/2024),
1.	дава своето одобрение за сключването на споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на Република Кот д'Ивоар.

